  Туспуктэм: Григорий Фомин Наталия Сильвестрова 3-тӥ пӧсьтолэзе Удмуртие информатикая огъя кун экзаменлы йылпумъянъёс вуизы. Укмыс выпускникъёс ужзэс 100 баллы гожтӥзы. Со сярысь Дышетонлэсь ӟечлыксэ дунъянъя улосвыл центрлэн «ВКонтакте» мерлыко вотэсысь бамаз ивортӥзы. Та предметъя экзаменэз 19-20 инвожое сётӥзы. Асьсэлэсь тодон-валанъёссэс 1 сюрс 289 дышетскисьёс эскеризы. Туэ информатика быръёно предметъёс пӧлын кыкетӥ луиз, экзаменэз 25 процентэз выпускникъёс гожтӥзы. Туннэ нуналлы улосын экзаменэз 100 баллы сётэмъёс 43 луизы ни. Тодэ вайытом, Удмуртиын географияя, литературая но химияя экзаменэз 19 мурт 100 баллы гожтӥз, ӟуч кылъя – сизьым, математикая – кык, физикая – одӥг, биологияя - одӥг. Тегъёс: Дышетон экзамен ЕГЭ Удмуртия  